钦定古今图书集成/明伦汇编/宫闱典/第003卷 > 大学衍义 > 《宫闱预政之戒》
## 钦定古今图书集成/明伦汇编/宫闱典/第003卷 > 大学衍义 > 《宫闱预政之戒》

臣按：春秋之世，妇人擅宠于内者多矣，而未闻预政
于外者也。葵丘之盟可为万世之戒者三，曰毋易树
子，毋以妾为妻，而此其一也。及战国时秦芊太后、齐
君王后始预国事，见于《史》。吕后之初受遗也，高帝谓
曹参可代萧相国，陈平可助王陵安刘氏者，必勃可
令为太尉，后皆用之。如高帝言，是时未有邪心也，一
旦临朝称制，军国大权，既从己出，于是尊诸吕，抑刘
氏之意生矣。垂没虑祸，令禄、产分据兵权而私外家，
攘神器之谋决矣。非内有平、勃之忠，外有齐、楚之强，
则吕氏将不可制。非禄、产庸《驽易》绐，肯去两军，则虽
内外有人，亦未易制。然则汉祚之不亡者，天也。使后
能以安刘全吕为心，当惠帝之没，迎“立代邸，以嗣高
帝之业，付托得人，坐享天下之养，功在宗社，庆流外
家，虽百世可也。释此不为，而贪八年称制之权，艳三
国分王之宠，骑虎不下，逆志以萌，致使宗族歼夷，婴
孺莫保。昔之自私者乃还以自祸也，岂不哀哉！”东汉
母后之临朝者，惟和熹为最贤，然贪权不释，杜根上
书请还政，为后所诛，故史氏讥之。迨六后临朝中，若
邓与梁，本以贤称，而桓帝、窦后亦志存社稷。然邓以
终身称制，为天下后世所非，梁、窦亦不免于祸败。由
其中壸而预国政，外家而擅朝权，非先王之令典故
也，可不监哉！魏文帝诏曰：“妇人与政，乱之本也。自今
以来，群臣无得奏事太后，后族之家，不得辅政。”曹魏
行事，鲜可法者，独此诏足以矫汉世之失，故录焉。
臣按：昔之论武氏者多矣，以臣观之，后之为人绝类
王莽。莽初饰伪以钓名，既得志而后肆其威虐，后以
饰诈以徼宠，既得志而后威虐行焉。莽之篡也，造符
命，收人情，始而摄，次而假，久之遂为真矣。后放而依
之，无一不然。至其才术权数，则十倍于莽，故虽以无
道行之，而材能为之用，怨叛不敢发，此又莽之所不
及也。吁！天生尤物，以斲丧有唐之家国。会高宗懦庸，
牝晨之鸣，得以潜移神器，化唐为周，然考其僭位，仅
二十年，而宗族屠翦，殆无噍类。向之黄其屋者，乃所
以为赤族之地，又曷若为任为姒，不失圣后之名，而
本支百世，永享无彊之福哉！韦氏琐琐愚顽，妄意踵
武，曾不旋踵，身僇族夷，不足录云。